مالی و تجاری خدمتلر شیرکتی مودیز، تورکیه اقتصادی اوچون ۲۰۲۱.جی ایل بؤیومه تخمینینی یوزده ۵دن یوزده ۶یا یوکسلتدی.
مودیز، کوره‌سل ماکرو گؤرونوم ۲۰۲۱-۲۲ راپورونون ۲۰۲۱.جی ایلین آگوست ساییسینی یاییملادی.
راپور‌دا، کوره‌سل یاخشیلاشمانین ساغلاملاشدیغی، آنجاق یئنی نسیل کوروناویروس سالغینین دلتا واریانتینین یاییلماسینین ریسک یاراتدیغی قید ائدیلدی.
چوخو گ-۲۰ اقتصادی اوچون تورمون ۲۰۲۱ده یوکسک قالماسی و ۲۰۲۲ده ایسه آزالماسینین گؤزلنیلدیگینه ایشاره ائد‌یلن راپور‌دا، گئچه‌ن ایل یوزده ۳،۲ نیسبتین‌ده کیچیلن گ۲۰ اؤلکه‌لرینین ۲۰۲۱ده یوزده ۶،۲ و ۲۰۲۲ده یوزده ۴،۵ بؤیومه‌سینین تخمین ائدیلدیگی بیلدیریلدی.
راپوردا، تورکیه اقتصادینین ۲۰۲۱ده یوزده ۶ آرتاجاغی تخمین ائدیلیر. مودیز، می آیین‌دا یاییملادیغی راپور‌دا، تورکیه اقتصادینین ۲۰۲۱ده یوزده ۵ بؤیویه‌جگینی تخمین ائتمیشدی. تورکیه اقتصادینین ۲۰۲۲.جی ایل اوچون بؤیومه گؤزلنتیسینین یوزده ۳،۵دن ۳،۶یا چیخاریلدیغینا ایشاره ائد‌ن راپور‌دا، داوام ائد‌ن کوره‌سل اقتصادی جانلانما و آشیلاماداکی ایرلیله‌مه سایه‌سینده توریزم سئکتورون‌داکی جانلانمانین تورکیه اقتصادین‌داکی بؤیومه‌نی دستکله‌دیگی قید ائدیلدی.
